Móðir sem þarf að vera á sóttkvíarhóteli yfir jólin ætlar að vera með krökkunum sínum í rafrænni mynd í kvöld. Krakkarnir sem eru á aldrinum 16-24 ára halda jólin saman og matreiða jólamatinn.
Berglind Magnúsdóttir er ein þeirra dvelur á sóttvarnahóteli yfir jólin. Krakkarnir hennar halda jólin saman og sjá um að matreiða jólamatinn, í fyrsta sinn væntanlega.
Segir Berglind Magnúsdóttir en börnin hennar eru 16,18 og 24 ára. Sjálf lætur hún vel af dvöl sinni þótt fyrsti hálftíminn hafi verið erfiður.
En svo er þetta bara búið að vera fínt. Það fer alveg rosalega vel um mig hérna. Það er alveg yndislegt fólk sem vinnur á hótelinu og gerir þetta eins auðvelt og þægilegt eins og hægt er. Það hafa allir fullan skilning á því að þetta eru mjög óeðlilegar aðstæður fyrir alla.
Berglind segir erfitt að hafa sent vini í sóttkví.
Ég sendi nokkuð marga í sóttkví. Það var svolítið erfitt að breyta plönum hjá vinum en svo bjuggum við bara til góðan sóttvarnahóp og erum búin að vera í mjög góðu sambandi á meðan á þessu hefur staðið og þau eru öll að losna úr sóttkví í dag sem betur fer.
Hún var búin að kaupa jólagjafirnar en afhendingin verður ekki alveg eins og lagt var upp með.
Jólagjafir barnanna minna. Ég greip þær með mér. Rauk hérna niður eftir, pakkaði þeim inn og ætlaði svo að láta sækja þær og þá bara: nei, því miður, það má ekkert fara út af hótelinu sem er komið inn. Þannig að ég er bara með allar gjafirnar hjá mér en við erum búin að finna út úr því, ég ætla bara að opna þær hérna í beinni útsendingu í kvöld.
Móðir sem verður á sóttkvíarhóteli yfir jólin ætlar að vera með krökkunum sínum í rafrænni mynd í kvöld. 